Návrh

## VyhláškaMinisterstva pôdohospodárstva a rozvoja vidieka Slovenskej republikyz ...................... 2011

## o integrovanej ochrane proti škodlivými organizmom a o jej uplatňovaní

Ministerstvo pôdohospodárstva Slovenskej republiky (ďalej len „ministerstvo“) podľa § 40 písm. d) zákona č. ...../2011 Z. z., o rastlinolekárskej starostlivosti a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (ďalej len „zákon“) ustanovuje:

§ 1

## Všeobecné zásady

1. Všeobecné zásady integrovanej ochrany proti škodlivým organizmom sú uvedené v prílohe č. 1.
2. **§ 2**

Táto vyhláška nadobúda účinnosť 1. januára 2012.

Príloha č. 1

k vyhláške MP RV SR č. ....../2011 Z. z.

**Všeobecné zásady integrovanej ochrany proti škodlivým organizmom**

1. Prevencia alebo potláčanie škodlivých organizmov by sa mala dosiahnuť alebo podporovať okrem iných možností najmä týmito opatreniami:

- rotácia plodín,

- používanie primeraných kultivačných techník (napr. úhorovanie, časy a hustoty sejby, podsev, ochranná orba, prerezávanie a priama sejba),

- používanie rezistentných alebo tolerantných odrôd a štandardného a certifikovaného osiva a množiteľského materiálu, kde je to vhodné,

- používanie vyvážených postupov hnojenia, vápnenia a zavlažovania, prípadne odvodňovania,

- prevencia šírenia škodlivých organizmov prostredníctvom hygienických opatrení (napr. pravidelným čistením strojov a zariadení),

- ochrana a podpora dôležitých prospešných organizmov, napr. primeranými opatreniami na ochranu rastlín alebo využívaním ekologickej infraštruktúry na miestach výroby a mimo nich.

2. Škodlivé organizmy musia byť monitorované dostupnými primeranými metódami a nástrojmi. Takéto primerané nástroje by mali zahŕňať pozorovania v teréne, ako aj vedecky podložené varovania, predpovede a prípadne systémy včasného diagnostikovania, ako aj využívanie poradenstva od odborne spôsobilých poradcov.

3. Profesionálny používateľ sa na základe výsledkov monitorovania musí rozhodnúť, či uplatní opatrenia na ochranu rastlín a kedy ich uplatní. Nevyhnutnými prvkami pri rozhodovaní sú pevné a vedecky podložené prahové hodnoty. Ak je to možné, musia sa v prípade škodlivých organizmov pred ošetrením zohľadniť prahové hodnoty určené pre daný región, špecifické oblasti, plodiny a konkrétne klimatické podmienky.

4. Namiesto chemických metód sa musia uprednostniť trvalo udržateľné biologické, fyzikálne a iné nechemické metódy, ak poskytujú uspokojivú ochranu pred škodlivými organizmami.

5. Aplikované prípravky na ochranu rastlín a iné prípravky musia byť čo najviac špecifické pre cieľový druh a musia mať čo najmenej vedľajších účinkov na ľudské zdravie, necieľové organizmy a životné prostredie.

6. Profesionálny používateľ by mal udržiavať používanie prípravkov na ochranu rastlín a iných prípravkov a iných foriem zásahov na potrebnej úrovni, t. j. znížením dávok, znížením frekvencie aplikácie alebo čiastočnou aplikáciou, s ohľadom na to, aby bolo riziko pre vegetáciu prijateľné a aby nezvyšovali riziko vytvorenia rezistencie u populácií škodlivých organizmov.

7. Ak je známe riziko rezistencie voči opatreniu na ochranu rastlín a ak si množstvo škodlivých organizmov vyžaduje opakovanú aplikáciu prípravkov na ochranu rastlín a iných prípravkov na plodiny, mali by sa využiť dostupné protirezistenčné stratégie, aby sa zachovala účinnosť prípravkov na ochranu rastlín a iných prípravkov. To môže zahŕňať používanie viacerých prípravkov na ochranu rastlín a iných prípravkov s rozličnými spôsobmi účinku.

8. Profesionálny používateľ by mal na základe záznamov o používaní prípravkov na ochranu rastlín a iných prípravkov a o monitorovaní škodlivých organizmov skontrolovať úspešnosť použitých opatrení na ochranu rastlín.